Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«..........» «.......................» 2018թ. N.........-Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆ «ԱԳՐՈՍՊԱՍԱՐԿՈՒՄ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ**

«Բաժնետիրական ընկերությունների մասին» Հայաստանի Հանրապետության օրենքի 27 հոդվածի 2-րդ մասի «ա» ենթակետին, 67-րդ և 68-րդ հոդվածներին համապատասխան՝ Հայաստանի Հանրապետության կառավարությունը ***որոշում է***.

1. Հայաստանի Հանրապետության օրենսդրությամբ սահմանված կարգով լուծարել Հայաստանի Հանրապետության գյուղատնտեսության նախարարության «Ագրոսպասարկում» փակ բաժնետիրական ընկերությունը (գտնվելու վայրը՝ քաղ. Երևան, Տիգրան Մեծի 65ա, պետական գրանցման համարը՝ 278.140.01962):

2. Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի նախագահին` Հայաստանի Հանրապետության գյուղատնտեսության նախարարության «Ագրոսպասարկում» փակ բաժնետիրական ընկերության լուծարման աշխատանքներն իրականացնելու նպատակով սույն որոշումն ուժի մեջ մտնելուց հետո 15-օրյա ժամկետում ստեղծել լուծարման հանձնաժողով՝ դրա կազմում ընդգրկելով Հայաստանի Հանրապետության ֆինանսների նախարարության (մեկ անդամ), Հայաստանի Հանրապետության արդարադատության նախարարության (մեկ անդամ), Հայաստանի Հանրապետության գյուղատնտեսության նախարարության (մեկ անդամ), Հայաստանի Հանրապետության պետական եկամուտների կոմիտեի (մեկ անդամ) և Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի (երկու անդամ՝ հանձնաժողովի նախագահ և անդամ-քարտուղար) ներկայացուցիչներին:

3. Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի նախագահին` լուծարման հանձնաժողովի ստեղծումից հետո մեկամսյա ժամկետում ապահովել Հայաստանի Հանրապետության գյուղատնտեսության նախարարության «Ագրոսպասարկում» փակ բաժնետիրական ընկերության համապատասխան փաստաթղթերի և գույքի, այդ թվում՝ դրամական միջոցների, արժեթղթերի և գույքային իրավունքների հանձնումը լուծարման հանձնաժողովին:

4. Սահմանել, որ՝

1) բաժնետիրական ընկերության պարտատերերի հետ հաշվարկներն ավարտելուց հետո դեբիտորական պարտքերի ստացման և այլ պահանջների իրավունքները վերապահվում են ֆինանսների նախարարությանը,

2) բաժնետիրական ընկերության պարտատերերի պահանջների բավարարումից հետո մնացած գույքի առկայության դեպքում այն հանձնվում է Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի տնօրինությանը:

**ՏԵՂԵԿԱՆՔ – ՀԻՄՆԱՎՈՐՈՒՄ**

«Ագրոսպասարկում» ՓԲԸ-ն ընդգրկված է «Պետական գույքի մասնավորեցման 2017-2020 թվականների ծրագրի մասին» ՀՀ օրենքի ցանկում: ՀՀ կառավարության 2010թ. ապրիլի 29-ի թիվ 474-Ն որոշմամբ ընկերության 100% պետական սեփականություն հանդիսացող բաժնետոմսերի տնօրինման լիազորությունը վերապահվել է ՀՀ կառավարությանն առընթեր պետական գույքի կառավարման վարչությանը: Բաժնետոմսերը ՀՀ գյուղատնտեսության նախարարության կողմից հանձնվել են ՀՀ կառավարությանն առընթեր պետական գույքի կառավարման վարչությանը 08.11.2017թ.-ի հանձնման-ընդունման ակտով:

Ըստ կանոնադրության ընկերության գործունեության հիմնական տեսակն է եղել գյուղատնտեսական արտադրատեխ­նիկական սպասարկման կոորդինացումը և համակարգումը:

«Ագրոսպասարկում» ՓԲԸ-ն իր գործունեությունն իրականացրել է ք. Երևան, Տիգրան Մեծի 65ա հասցեում գտնվող շենքի տարբեր հարկերում գտնվող ընդհանուր 886.2 քառ.մ տարածքում:

Համաձայն ընկերությունում իրականացված գույքագրման արդյունքներով 2018թ. փետրվարի 6-ին կազմված ակտի «Ագրոսպասարկում» ՓԲԸ-ն ունի 3 անվանում հիմնական միջոց՝ Երևան, Տիգրան Մեծի 65ա հասցեում գտնվող շենքի տարբեր հարկերում գտնվող ընդհանուր 886.2 քառ.մ տարածք, 2 հատ տրանսպորտային միջոց և 75 անվանում ապրանքներ՝ հիմնականում 1998-2000 թվականներին ձեռք բերված պահեստամասեր, որոնք ֆիզիկապես ու բարոյապես մաշված են: Լրացուցիչ ակտով հանձնվել են նաև ընկերության հաշվեկշռում հաշվառված 9 հատ գրասենյակային գույք (2 հատ բջջային հեռախոս, 1 հատ բազկաթոռ, 2 հատ բազմացնող սարք՝ Canon i-sensys և MITA DS, 1 հատ տաքացուցիչ «Ուֆա», 1 հատ ցուցանակ, 1 հատ մետաղյա դուռ (տեղադրված) և 1 հատ ՀԴՄ էլան մինի), որոնք ունեն 0-ական հաշվեկշռային արժեք:

Ընկերությունն ունի 819,0 հազ. դրամ դեբիտորական պարտք, որն առաջացել է Երևան քաղաքի Տիգրան Մեծի պողոտայի 65ա հասցեում գտնվող ընկերության շենքի 2-րդ հարկից 52,9 քառ. մետր տարածքը վարձակալության հանձնելու հետևանքով: Գումարը ստանալու նպատակով հայցադիմում է ներկայացվել դատարան:

Ընկերության կրեդիտորական պարտավորությունները կազմում են 2310,8 հազ.դրամ, որից գույքահարկի գծով 2219.8 հազ.դրամ և 91.0 հազ.դրամ աշխատավարձի գծով:

Հաշվի առնելով այն, որ ընկերությունը երկար տարիներ գործունեություն չի ծավալում, զարգացման հեռանկարներ չունի, բացի տնօրենի ժամանակավոր պաշտոնակատարից ու հաշվապահից այլ աշխատողներ չունի, և այն, որ օրեցօր ավելանում են ընկերության պարտավորությունները, առաջարկվում է ընկերությունը լուծարել:

**ՏԵՂԵԿԱՆՔ**

**ՀՀ կառավարության որոշման նախագծի ընդունման հիմնավորմանը**

**ներկայացվող պահանջների վերաբերյալ**

# Իրավական ակտերի ցանկ, որոնց հիման վրա մշակվել է իրավական ակտի նախագիծը`

 ՀՀ քաղաքացիական օրենսգիրք,

 «Բաժնետիրական ընկերությունների մասին» ՀՀ օրենք,

2. Նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

# 3. Պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազում չի նախատեսում:

# 4. Նախագծի հեղինակների (մշակողների) անունները, ինչպես նաև այն մարմինների ցանկը, ում հետ նախագիծը համաձայնեցվել է`

 հեղինակ (մշակող)` Պետական գույքի կառավարման կոմիտե

 համաձայնեցվել է ՀՀ ֆինանսների նախարարության, ՀՀ գյուղատնտեսության նախարարության, ՀՀ արդարադատության նախարարության, ՀՀ տնտեսական զարգացման և ներդրումների նախարարության և ՀՀ պետական եկամուտների կոմիտեի հետ:

# **Տ Ե Ղ Ե Կ Ա Ն Ք**

**«Հայաստանի Հանրապետության գյուղատնտեսության նախարարության «Ագրոսպասարկում» փակ բաժնետիրական ընկերությունը լուծարելու մասին» ՀՀ կառավարության որոշման նախագծի կապակցությամբ շահագրգիռ գերատեսչությունների առարկությունների և առաջարկությունների վերաբերյալ**

|  |  |  |
| --- | --- | --- |
| **Առարկության, առաջարկության հեղինակը (առարկության, առաջարկության ստացման ամսաթիվը)** | **Առարկության, առաջարկության բովանդակությունը** | **Եզրակացություն** |
| ՀՀ ֆինանսների նախարարություն17.04.2018թ. N01/11-1/7066-18 | Դիտողություններ և առաջարկություններ չկան |  |
| ՀՀ գյուղատնտեսության նախարարություն11.04.2018թ. NԻԱ/ՀՆ/3335-1817.05.2018թ. NԱԽ/ԷԿ-2/4441-18 | Դիրքորոշում չի ներկայացվել՝ «Ագրոսպասարկում» ՓԲԸ-ին պատ­կանող գույքի հանձնման հետ կապված հնարավոր խոչընդոտներ առաջանալու պատճառա­բա­նու­թյամբ։Դիտողություններ և առաջարկություններ չկան | ՀՀ կառավարության 1999թ. դեկտեմբերի 14-ի թիվ 752 որոշմամբ հաստատված կարգի 11-րդ կետին համապատասխան լուծարման հանձնաժողովի ստեղծումից հետո մեկամսյա ժամկետում ընկերության համապատասխան փաստաթղթերը և գույքը պետք է հանձնվի լուծարման հանձնաժողովին: Ընկերության գույքի հանձնման ժամանակ առաջացող խոչընդոտները որեէ կերպ չեն կարող խանգարել լուծարման գործընթացին: |
| ՀՀ պետական եկամուտների կոմիտե11.04.2018թ. N01/11-1/18468-18  | Դիտողություններ և առաջարկություններ չկան |  |
| ՀՀ Տնտեսական զարգացման և ներդրումների նախարարություն 20/06/2018թ. N01/4608-18  | ՀՀ Տնտեսական զարգացման և ներդրումների նախարարությունը հայտնել է, որ «Ագրոսպասարկում» փակ բաժնետիրական ընկերության լուծարման հետ կապված ՀՀ տնտեսական զարգացման և ներդրումների նախարարության կարծիքը համընկնում է ՀՀ պետական գույքի կառավարման վարչության 2018թ. հունիսի 5-ի թիվ 01/14.21/3617-18գրությամբ (կցվում է) ներկայացված կարծիքի հետ: | Ընդունվել է ի գիտություն: |
| ՀՀ վարչապետի աշխատակազմի ֆինանսատնտեսագիտական վարչության եզրակացություն | Հաշվի առնելով «Պետական գույքի մասնավորեցման (սեփականա­շնորհման) մասին» ՀՀ օրենքի 24.1-րդ հոդվածի 2-րդ մասը, որի համաձայն՝ պետական գույքի մասնավորեցումը չկայանալու դեպքում ՀՀ կառավարությունը 60 օրվա ընթացքում ընդունում է նոր որոշում` գույքը սույն օրենքով սահմանված կարգով մասնա­վորեցնելու կամ լուծարելու մասին, ինչպես նաև այն հանգամանքը, որ «Ագրոսպասարկում» փակ բաժնետիրական ընկերությունն ընդգրկված է Պետական գույքի մասնավորեցման 2017-2020թթ. ծրագրում, առաջարկվել է «Ագրոսպասարկում» փակ բաժնետիրական ընկերությունը ՀՀ օրենսդրությամբ սահմանված կարգով ներկայացնել մասնավորեցման։Անհրաժեշտ է նշել որոշման նախագծի տեսակը և նախագծի 2-րդ կետը համապատասխանեցնել ՀՀ կառավարության 1999 թվականի հոկտեմբերի 14-ի N 752 –Ն որոշման պահանջներին։ | Նշված դրույթը վերաբերվում է այն ընկերություններին, որոնք արդեն ներկայացվել են մասնավորեցման ու դրանց մասնավորեցումը չի կայացել և անհրաժեշտ է ցուցաբերել նոր մոտեցում: «Պետական գույքի մասնավորեցման (սեփականաշնորհման) մասին» ՀՀ օրենքը ևս չի սահմանափակում մասնավորեցման ծրագրի ցանկում ընդգրկված ընկերությունների լուծարման ներկայացնելու հնարավորությունը, ավելին՝ նույն օրենքի համաձայն ընկերությունների լուծարումից հետո մնացած պետության բաժնեմաս համարվող գույքը ևս կարող է մասնավորեցվել:Ընդունվել է |
| ՀՀ արդարադատության նախարարություն18.06.2018թ. N01/14/57893-18  | 1. Նախագծի 2-րդ 3-րդ և 4-րդ կետերում անհրաժեշտ է ճիշտ նշել կառավարությանը և նախարարությանը ենթակա մարմինների անվանումները, մասնավորապես՝ «Հայաստանի Հանրապետության կառավարությանն առընթեր պետական գույքի կառավարման վարչության պետին», «Հայաստանի Հանրապետության կառավարությանն առընթեր պետական եկամուտների կոմիտեի», «Հայաստանի Հանրապետության կառավարությանն առընթեր պետական գույքի կառավարման վարչության» բառերն անհրաժեշտ է համապատասխանաբար փոխարինել «պետական գույքի կառավարման կոմիտեի նախագահին», «պետական եկամուտների կոմիտեի», «պետական գույքի կառավարման կոմիտեի» բառերով՝ հաշվի առնելով «Պետական կառավարման համակարգի մարմինների մասին» ՀՀ օրենքի պահանջները:2. Նախագծի 4-րդ կետի 1-ին և 2-րդ ենթակետերում անհրաժեշտ է «բաժնետիրական ընկերությունների» բառերը փոխարինել «բաժնետիրական ընկերության» բառերով, քանի որ նախագծում խոսքը գնում է «Ագրոսպասարկում» փակ բաժնետիրական ընկերությունը լուծարելու և դրա պարտատերերի պահանջները բավարարելու մասին:3. Նախագիծն անհրաժեշտ է համաձայնեցնել ՀՀ տնտեսական զարգացման և ներդրումների նախարարության հետ: | Կատարվել է համապատասխան փոփոխությունԿատարվել է համապատասխան փոփոխությունՆախագիծը համաձայնեցվել է տնտեսական զարգացման և ներդրումների նախարարության հետ |
| ՀՀ գյուղատնտեսության նախարարություն05.10.2018թ. NԳՊ/ՀՆ/7955-18 | Նախագիծը համապատաս­խա­նեցնել «Նորմատիվ իրավական ակտերի մասին» ՀՀ օրենքի 12-րդ հոդվածի 3-րդ կետի և 21-րդ հոդվածի 2-րդ կետի պահանջներին։ | Ընդունվել է |